હ્ય્દયનાં હજારો ઓપરેશન કરનાર આ પ્રખ્યાત તબીબની જેમ દેશ-વિદેશમાં લાખો-કરોડોનાં જીવનને દિવ્યતા અને આધ્યાત્મિકતાની અનુભૂતિ કરાવનાર બોચાસણવાસી અક્ષર પુરુષોતમ સ્વામિનારાયણ સંસ્થા (બીએપીએસ)ના વડા પ્રમુખસ્વામી મહારાજે હવે આ ધરતી પરથી સ્થૂળ સ્વરૂપે વિદાય લીધી છે. તેમનો પાર્થિવ દેહ ભલે પંચમહાભૂતમા વિલીન થઈ ગયો હોય પરંતુ કરોડો લોકોનાં હૃદયમાં તેમનું સ્થાન યુગો સુધી અજરઅમર રહેશે.